ગુજરાતભરમાં 60 થી વધારે મેડિકલ કોલેજીસ માં ડોંક્ટર્સ ના ઉત્કર્ષ અને તબીબી સિવાય અન્ય રચનાત્મક પ્રવૃત્તિઓ કરવા માટે સ્પંદન નામ નું ટ્રસ્ટ કાર્યરત છે, જેમાં તબીબી અભ્યાસ કરતાં વિદ્યાર્થીઓ અને હાલ ના ડોંક્ટર્સ સભ્યો છે. હાલ માં ગુજરાતભર માંથી 430 સભ્યો છે, અત્યાર સુધી આ સંસ્થા નું કામ સાહિત્ય લક્ષી જ હતું. જેમાં ડોંક્ટર્સ જે કઇ સાહિત્યિક પ્રવૃત્તિ ઓ કરતાં હોય તેને પ્રગટ કરવાનું કામ કરાતું હતું. પરંતું આ સંસ્થા એ પોતાનું કાર્યક્ષેત્ર વિસ્તારી ને ગરીબો ના હમદર્દ બની ને તેમને મદદરૂપ થવા ની સેવાકીય પ્રવૃત્તિઓ કરવાનું બીડું ઝડપ્યું છે. જેમાં આ સંસ્થાના પ્રમુખ ડોં. પાર્થ ગોલ, ડોં.કોમલ સરધારા, ડોં. હેમાંશી ગરમોરા, ડોં. રાહુલ ડુંડ, ડોં. પ્રતિક પ્રજાપતિ, ડોં.નીરવ રાજપૂત વગેરે એ મોરબી ના ઝૂંપડપટ્ટી વિસ્તાર કેનાલરોડ ઉપર રહેતા ગરીબ લોકો ને 100 જોડી કપડાં નું વિતરણ કર્યું હતું. આ ડોંક્ટર્સ એ કહ્યું હતું કે અમે જ્યારે આ લોકો ને કપડાં ની જોડી આપી ત્યારે એમના ચહેરા પર જે ખુશી જોવા મળી હતી તેનાથી અમને બીજા માંટે કંઈક કર્યા નો આનંદ થયો હતો. સ્પંદન ટ્રસ્ટ એ આ ગરીબો ને મદદરૂપ થવા ની સેવાકીય પ્રવૃત્તિની પ્રથમ શરૂઆત મોરબી થી કરી છે. આ ઉપરાંત બ્લડ ડોનેશન કેમ્પ, વિદ્યાર્થીઓ માટે કારકિર્દી માર્ગદર્શન સેમિનાર, ફેસબુક પર ડોંક્ટર્સ માટે વાર્તા, ફોટોગ્રાફી જેવી ઓનલાઈન સ્પર્ધા ઓ તથા મેડિકલ સ્પર્ધા ઓ કરવા ની યોજના જાહેર કરી હતી.